Publication: Magyar Közlöny
Issue: MK-2004-199 (Year: 2004, Number: 199)
Era: 2004-2010
Section: a szabad piaci viszonyok által befolyásolt, hanem jogszabályilag [15/1991. (XI. 26.) IM rendelet] limitált. A közjegyzõi tevékenység ellenértéke sem szabad piaci megállapodás tárgya, hanem a közjegyzõt tevékenységéért jogszabályban [14/1991. (XI. 26.) IM rendelet] meghatározott
Paragraph Index: 1081

2000. 466. o.). A Ktv. 1. § (2) bekezdése a közokiratok kiállítása mellett a közjegyzõ további tevékenységi területeiként említi meg az okiratok õrzését, a pénz, értéktárgy, értékpapír bizalmi õrzését és a tanácsadást. Ami a közjegyzõ Ktv. 158–161. §-ok szerinti okirat megõrzési tevékenységét illeti, azt a Ktv. miniszteri indokolása is „hagyományos közjegyzõi tevékenységnek” nevezi. Ez a tevékenység nem vonható ki a közhatalmi jellegû tevékenységek körébõl, mert „a Polgári eljárásjog a közjegyzõnél letett magánokiratot – a letételnél közremûködõ felek és jogutódaik viszonylatában – ugyanolyan hatályúnak tekinti, mint a közjegyzõi okiratot” (Polgári nemperes eljárások, ELTE ÁJTK Egyetemi jegyzet, szerkesztette: Dr. Németh János; Ligatura Kiadó 1996.). A Ktv. 162. §-a értelmében a pénz, értéktárgy és értékpapír bizalmi õrzése is szorosan és attól el nem választható módon kapcsolódik a közokirat szerkesztési tevékenységhez, mert: „pénz, értéktárgy és közforgalomban levõ értékpapír bizalmi õrzés céljából történõ átvételére a közjegyzõ akkor jogosult, ha a fél közjegyzõi okirat készítése során és azzal összefüggésben megbízta a közjegyzõt a felsorolt értékeknek a másik fél vagy a feleken kívül álló (harmadik) személy részére történõ átadásával, illetõleg bíróságnál vagy más hatóságnál való letétbe helyezésével” [Ktv. 162. § (1) bek.]. Ebbõl következõen az ilyen õrzési tevékenység keretében okozott kárért való felelõsség is a Ptk. 349. §-a alapján áll fenn. A közjegyzõ tanácsadási tevékenységet is csak „a hatáskörébe utalt eljárásokkal kapcsolatban” végezhet [Ktv. 1. § (2) bek.], ha tehát a közokirat szerkesztés során a közjegyzõ jogi tanácsot ad a feleknek és esetleg ezáltal okoz kárt, tevékenysége ilyenkor is közhatalmi jellegûnek tekintendõ és így a Ptk. 349. § alkalmazási körébe tartozik. A közjegyzõ jogi képviseleti tevékenységet csak egészen kivételesen, a Ktv.

Source: https://magyarkozlony.hu/hivatalos-lapok/14be63449a6b56b7c0f954b619e86838f55c8142/dokumentumok/c45a8cc36ce82c10ac224100a676a038f142b292/letoltes